CELEX: 62020TN0044
Language: mt
Date: 2020-01-27 00:00:00
Title: Kawża T-44/20: Rikors ippreżentat fis-27 ta’ Jannar 2020 – Chanel vs EUIPO – Huawei Technologies (Rappreżentazzjoni ta’ ċirku li fih żewġ kurvi li jintisġu ġo xulxin)

30.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/32
            
         
      Rikors ippreżentat fis-27 ta’ Jannar 2020 – Chanel vs EUIPO – Huawei Technologies (Rappreżentazzjoni ta’ ċirku li fih żewġ kurvi li jintisġu ġo xulxin)
      (Kawża T-44/20)
      (2020/C 103/46)
      Lingwa tar-rikors: il-Franċiż
      
         Partijiet
      
      
         Rikorrenti: Chanel (Neuilly-sur-Seine, Franza) (rappreżentant: J. Passa, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Huawei Technologies Co. Ltd (Shenzhen, iċ-Ċina)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: applikazzjoni għal trade mark figurattiva tal-Unjoni Ewropea (Rappreżentazzjoni ta’ ċirku li fih żewġ kurvi li jintisġu ġo xulxin) – Applikazzjoni għal reġistrazzjoni Nru 17 248 642
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-28 ta’ Novembru 2019 fil-Każ R 1041/2019-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata sa fejn hija qieset li s-sinjali kunfliġġenti, fl-intestatura li fiha tniżżlu, ma humiex simili;
               
            
                  —
               
               
                  tannulla d-deċiżjoni sa fejn hija tirrifjuta bħala prinċipju milli twettaq xebh bejn is-sinjali fis-sitwazzjoni li fiha s-sinjal, kopert mill-applikazzjoni ta’ reġistrazzjoni kontenzjuża, kien is-suġġett ta’ rotazzjoni ta’ 90 grad meta mqabbel mad-direzzjoni li fiha ġie ppreżentat;
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 8(1)(b) u (5) tar-Regolament (UE) 2017/1001 tal-Parlament Ewropew u tal-Kunsill;